kardosdrur/scandi-wiki huggingface dataset:
Dolomiti Superski

Dolomiti Superski er et skisportsområde i Dolomitterne i Italien. Det består af 12 byer, 464 skilifter og 1.220 km piste. Det kan benyttes med det samme liftkort. Pisterne er snesikre og beliggende i en højde på mellem 1.200 og 3.269 meter over havet.

De 12 områder i Dolomiti Superski er:
 Cortina d'Ampezzo
 Kronplatz
 Alta Badia
 Val Gardena - Seiser Alm
 Val di Fassa - Karersee
 Arabba - Marmolada
 Hochpustertal
 Val di Fiemme - Obereggen
 San Martino di Castrozza - Passo Rolle
 Eisacktal
 Trevalli
 Civetta

Vintersportssteder i Italien
Trentino
Sydtyrol
Belluno (provins)
Dolomitterne
Forretningsfly

Et Forretningsfly (engelsk: business jet) er en flyvemaskine, som typisk forretningsrejsende benytter i stedet for et normalt rutefly eller andre transportmuligheder.

Typer 
Forretningsfly rækker fra fra propelfly med en eller to motorer og få siddepladser (eksempelvis Cessna 172 eller Piper PA-28) til turboprop-maskiner såsom Beechcraft King Air til store kommercielle konverterede jetfly såsom Boeing 747 eller Airbus A380.

I 1950'erne ombyggede William P. Lear et Lockheed Model 18 Lodestar-fly til det første Learstar forretningsfly. I slutningen af 1950'erne udviklede han sin idé om et tomotors forretningsfly, som kom på markedet i 1963 under betegnelsen Learjet 23. Konceptet var vellykket og Lear blev hurtigt efterfulgt af forskellige andre producenter. Den første Learjet havde fire passagersæder.

Cessna Citation-serien og Citation X-serien er de hurtigste forretningsfly på markedet. De større (og dyrere) jetfly fra Gulfstream Aerospace eller Falcon-serien fra Dassault Aviation såvel som Challenger- og Global-serien fra Bombardier Aerospace er også populære.

Kategorier 
Forretningsfly med jetmotorer er inddelt i forskellige kategorier, herunder er eksempelvis motorfabrikanten Rolls-Royces kategorisering.

Fordele 
De højere omkostninger ved denne type transportmiddel bliver i bedste fald kompenseret gennem:
 Prestigen ved et privatfly.
 Tidsbesparelsen ved direkte flyvninger og reduceret ventetid.
 En uforstyrret rejse der kan benyttes til arbejde eller mødeaktivitet.
 En fleksibilitet der muliggør en hurtig ændring af rejseplanerne.
 De fleste forretningsfly kan lande og lette fra regionale lufthavne og på den måde kan minimere unødvendig landtransport.

Brug 
Der er flere koncepter for drift og brug af forretningsfly:

 Privatfly: Den rejsende eller virksomheden ejer et fly eller en flyflåde som bliver fløjet af en selv eller en pilot.
 Executive Business Charter: Den rejsende eller virksomheden chartrer et fly og besætning.
 Flydeling (Anpartsselskab): Den rejsende køber en andel af et fly eller et flyfirma som giver råderet over et antal flyvetimer.

Fremtid 
Fremtiden kan komme til at byde på en hel ny type supersoniske forretningsfly, men problemer med flere af de eksisterende projekter såsom Sukoj S-21, Tupolev Tu-444 allerede er droppet, men andre projekter såsom Aerion SBJ eller HyperMach SonicStar.

Referencer

Eksterne henvisninger 

 taxiflyg.se 
 affordablejetcharter.com 

Flyvemaskiner
Chignon

Chignon (egentlig "nakke") er det opsatte nakkehår. Denne frisure af falsk hår anvendtes af damerne ved kong Henrik III's hof og fandt i forbindelse med pudring udbredt anvendelse i det 18. århundrede. I tiden omkring 1760 kom de meget høje damefrisurer på mode. De måtte bygges op som parykker og fik derfor navnet chignon. Under den første franske republik bar incroyablerne (modeherrerne) nakkehåret sat op på issen med en krumkam. Det var en efterligning af de dødsdømtes frisurer på vej til guillotinen. Chignon kom atter i damemoden ca. 1860, og til den benyttedes altid fremmed hår.

Referencer 

Frisurer
Franske ord og vendinger
Gamleborg

Gamleborg var en befæstning på Bornholm fra omkring 750. Den var sæde for øens konge i vikingetiden (ca. 750-1050) og den tidlige middelalder. Den store fæstning er 264 m lang fra nord til syd og 110 meter bred fra øst til vest, men porte i nord og sydvest. Omkring år 1100 skete der store forandringer på borgen, og den blev forstærket, men kort efter blev den forladt til fordel for Lilleborg, der ligger omkring 700 meter mod nordøst.

Historie 

Gamleborg er Bornholms ældste fæstningsværk. Det er uvist, hvem der har opført den, men Wulfstan af Hedeby fortæller i 890 i sin rejseskildring fra Østersøen, at Bornholm allerede havde sin egen konge på det tidspunkt. Fæstningen blev brugt under Harald Blåtand (940-986) og Knud den Hellige (1080-1086). Gamleborg blev brugt som tilflugtssted i 900-tallet under vikingetogter. Gamleborg blev forladt i 1150, og man flyttede til Lilleborg, der ligger kun 700 meter mod nordvest. Det vides ikke, hvorfor man flyttede, men intet tyder på, at skyldtes krig. En udgravning i 1950'erne har vist, at befæstningen stammer fra vikingetiden, selv om der er tegn på, at området blev brugt som tilflugtssted allerede i jernalderen. Ruinerne er hovedsagelig resultatet af en genopbygning, der blev færdig omkring 1100.

Arkitektur 
Borgen er på omkring 27.000 m². Dele af murene, der er bygget af klippe og store sten, er stadig i god stand, og borgens udstrækning er forbløffende tydelig, alderen taget i betragtning. Borgen har haft voldgrav og ydermur, og murene mod nord og syd har været omkring 6 meter høje.

Området 
Fæstningen er opført i Almindingen på en bakke næsten midt på øen. Det er flere hundrede meter fra hovedvejen mellem Rønne og Svaneke. Området er særligt mod syd beskyttet af klipper, der er op til 20 meter høje. Et vandhul på den nordvestlige side var borgens primære vandforsyning. Ruinerne ligger på en bakketop.

Forsvarsværkerne bestod af store voldanlæg af store kampesten, jord og ler. Oprindeligt var der porte mod nord og syd med yderligere beskyttelse af voldgrave og ydre borgmure. Der var flere andre bygninger på området til borgens beboere og opmagasinering. To volde af sten kan stadig ses ved den vestlige indgang. Uden for den gamle vestvold var området styrket med en stenmur, der var omkring 275 lang, 2 meter bred og 6 meter høj. Den nordlige port var ganske bred, og der var givetvis et porttårn i det nordvestlige hjørne af volden. Den gamle sydport blev muret til og erstattet med en større indgang i den sydvestlige hjørne.
Gamleborg ligger i Natura 2000 område nr. 186 Almindingen, Ølene og Paradisbakkerne.

Referencer

Eksterne henvisninger 

Borgruiner i Danmark
Slotte i Danmark
Fæstningsanlæg i Danmark
Fæstningsanlæg fra vikingetid
Lokaliteter på Bornholm
Bornholms historie
Grua Station

Grua Station (Grua stasjon) er en jernbanestation på Gjøvikbanen, der ligger i Grua i Oppland fylke i Norge. Stationen, der ligger 53,4 km fra Oslo S, består af to spor med to perroner og en stationsbygning i træ opført efter tegninger af Paul Armin Due. Der findes en række turløjper fra stationen, både præparerede skiløjper til om vinteren og til resten af året. Desuden ligger Hadeland Bergverksmuseum i nærheden af stationen.

Stationen blev oprettet som holdeplads 1. september 1901, et år før Gjøvikbanen stod færdig i sin fulde længde. 1. juli 1910 fik den status af station med ekspedition af tog, rejsende og gods. Stationen blev fjernstyret 29. september 1972 og gjort ubemandet 1. oktober samme år. Perronen for spor 2 blev opgraderet i 2010.

Litteratur

Eksterne henvisninger 

Stationer på Gjøvikbanen
Etableret i 1901
Jernbanestationer i Oppland
Ryttere og hold i Giro d'Italia 2016

Ryttere og hold i Giro d'Italia 2016

Noter 

2016
Koblingstavle

En koblingstavle er en nu forældet metode til at programmere computere og hulkortmaskiner på.

Computere og avancerede hulkortmaskiner, der ikke er egentlige computere, men kan foretage simple beregninger eller beslutninger, har brug for instruktioner om, hvad de skal foretage sig, dvs. et program. Dette blev på nogle tidlige maskiner gjort ved at indstille et stort antal kontakter på et (eller flere) paneler, eller ved at sætte ledninger op på store tavler, så de forskellige funktioner blev forbundet og betingelserne for udførelsen af funktionerne blev etableret. Denne opsætning kunne  tage lang tid og var udsat for fejl ved opsætningen. På mange maskiner var det derfor muligt at afmontere en tavle med de isatte ledninger, lægge den på et lager og i stedet isætte en anden tavle med et andet program. Programmerne kan naturligvis ikke være særligt omfattende. 

Computerhardware
Carsten Engtoft Holgaard

Carsten Engtoft Holgaard (født 31. marts 1968 i København) er en dansk arkitekt.

Carsten Holgaard er uddannet fra Danmarks Designskole i 1991 og fra Det Kongelige Danske Kunstakademis Arkitektskole i 1997.

Carsten Engtoft Holgaard har undervist på Kunstakademiets arkitektskole i perioden 1997 – 2004
I perioden 2011-2016 har Carsten været medlem af bestyrelsen for Det kongelig Danske Kunstakademis skoler for Arkitektur, Design og Restaurering.

Carsten Engtoft Holgaard debuterede på Charlottenborg Forårsudstilling i 1998 og deltog efterfølgende på efterårsudstillingerne i 1998 og 1999. Carsten er medlem af kunstnersamfundet og er indvalgt i Akademiet. I perioder har han været medlem af Akademirådets jury og er i dag medlem af Akademirådets kirkekunstudvalg.
Carsten har modtaget Frits Schlegels Legat 1999, Eckersberg Medaillen 2015, Nykredits Arkitekturpris 2016

I 2004 blev Holgaard arkitekter grundlagt. Tegnestuen har opført en række præmierede byggerier primært omkring København og har modtaget en række præmieringer i danske og internationale arkitektkonkurrencer.

Arkitekter fra Danmark
Roa Station

Roa Station (Roa stasjon) er en jernbanestation på Gjøvikbanen, der ligger ved Roa i Oppland fylke i Norge. Stationen består af flere spor med to perroner og en stationsbygning i træ, der er opført efter tegninger af Paul Armin Due.

Stationen er en forgreningsstation, der blev oprettet 1. december 1909, da Roa-Hønefossbanen blev bygget, og den er derfor lidt nyere end nabostationerne. Persontrafikken på Roa-Hønefossbanen ophørte i 1989, men banen eksisterer stadig som godsbane. Roa Station er tilsvarende stadig betjent af Bane Nor men har ikke billetsalg.

Litteratur

Eksterne henvisninger 

Stationer på Gjøvikbanen
Etableret i 1909
Jernbanestationer i Oppland
Neritz

Neritz er en by og kommune i det nordlige Tyskland, beliggende i Amt Bad Oldesloe-Land under Kreis Stormarn. Kreis Stormarn ligger i den sydøstlige del af delstaten Slesvig-Holsten.

Geografi 
Neritz ligger ved B75 mellem Bad Oldesloe og Bargteheide, ca. 30 km nordøst for Hamborg og ca. 25 km sydvest for Lübeck. Floden Norderbeste løber gennem kommunen. Gennem Neritz løb Alster-Trave-Kanal, der i det 15. og 16. århundrede blev påbegyndt for at skabe en sejlrute mellem Hamborg og Lübeck. Efter mange stridigheder om omkostningerne der førte til drab på en sluseinspektør i Neritz, blev den videre konstruktion blevet indstillet i 1549

Eksterne kilder/henvisninger 

  
 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Harald Genzmer

Harald Genzmer (født 9. februar 1909 i Bremen, død 16. december 2007 i München) var en tysk komponist, pianist og lærer.

Genzmer studerede komposition og klaver på Berliner Hochschule für Musik hos Paul Hindemith.

Han deltog ved OL 1936 i Berlin i kunstkonkurrencerne. Her deltog han i disciplinen komposition for solo eller kor med værket Der Läufer, der fik bronzemedalje; også de to øvrige medaljer tilfaldt tyske komponister.

Genzmer underviste fra 1938 på blandt andet Volksmusikchule Berlin-Neukölln, Münchner Musikhochschule og Musikhochschule in Freiburg.

Genzmer har skrevet otte symfonier, 
orkesterværker, balletmusik, kammermusik, klaverkoncerter, korværker, vokalmusik, klaverstykker etc.

Udvalgte værker 
 Bremer Symfoni (1942) - for orkester
 Symfoni nr. 1 (1957, Rev. 1970) - for orkester
 Symfoni nr. 2 (1958) - for strygeorkester
 Kammersymfoni (1970) - for kammerorkester
 Symfoni nr. 3 (1986) - for orkester
 Symfoni nr. 4 (1995) - for orkester
 Symfoni nr. 5 (1999) - for orkester
 Sinfonietta nr. 1 (1955) - for strygeorkester
 Sinfonietta nr. 2 (1970) - for orkester
 Sinfonietta nr. 3 (2002) - for strygeorkester
 Klaverkoncert - for klaver og orkester
 Cellokoncert - for cello og klaver
 Miniaturen - for strygeorkester

Referencer

Eksterne henvisninger 
 Om Harald Genzmer på musicweb-international.com 

Komponister fra Tyskland
Pianister fra Tyskland
Lærere fra Tyskland
Deltagere for Tyskland ved sommer-OL 1936
Olympiske bronzemedaljevindere fra Tyskland
Porttårn

Et porttårn er et tårn bygget over eller ved siden af en større port.

Normalt er porttårne en del af middelalderlig fæstning. Dette kan være som en del af en bymur, en borg eller et fort. Porttårne kan være opført som tvillingetårne på hver side af en indgang. Selv i moderne arkitektur kan porttårne var en del af designet som en del af et indgangsparti.

Galleri

Se også 
 Tårn
 Port
 Portbygning
 Byport

Eksterne henvisninger 

Tårne
Gennemgange
Fæstningsanlæg i middelalderen
Pölitz

Pölitz er en by og kommune i det nordlige Tyskland, beliggende Amt Bad Oldesloe-Land under Kreis Stormarn. Kreis Stormarn ligger i den sydøstlige del af delstaten Slesvig-Holsten.

Geografi 
Pölitz ligger ca syv km syd for Bad Oldesloe, ca. 32 km nordøst for Hamborg og 20 km sydvest for Lübeck. Motorvejen A1 går gennem kommunen.

Eksterne kilder/henvisninger 

  
 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Bartolomeo Cristofori

Bartolomeo Cristofori (født 4. maj 1655 i Padova, Republikken Venezia; død 27. januar 1731 i Firenze) var en italiensk musikinstrumentmager som bliver regnet som opfinderen af hammerklaveret.

Bartolomeo Cristofori blev født i Padova 4. maj 1655 som søn af Francesco Cristofori, ellers er ingenting kendt om Bartolomeos tidlige liv.

I 1690 blev han hentet til Firenze, hvor sønnen til den toskanske storhertugen Cosimo III, Ferdinando de' Medici ansatte ham som instrumentbygger og -stemmer ved sit hoff. På denne tiden begyndte Cristofori at arbejde med en ny anslagsmekanik som gjorde det mulig at spille dynamisk. I inventarfortegnelsen fra år 1700 er det listet op et «arpicembalo che fà il piano e il forte» (dvs «cembalo som kan spille stærkt og svagt») med et toneomfang på fire oktaver. Instrumentet er dateret 1698, og regnes som historiens første piano.

Ferdinand døde i 1713, men Cristofori fortsatte arbejdet, nu i storhertugens værksted. Han lavede flere hammerklaver og perfektioner teknikken, restaurere enkelte værdifulde ældre cembali og udvikler to nye tangentinstrumenter, spinettone (stort spinet med flere registre) og et ovalt spinet med basstrenge i midten, dvs der instrumentet er længere. Desuden byggede han instrumenter af eksisterende typer, også disse er dokumentet i inventarlisten fra år 1700: et clavicytherium (cembalo med vertikale stilet strenge) og to cembali af italiensk 2 x 8' konstruktion; en af dem med ramme i det usædvanlige materialet ibenholt.

4. maj 2015 dedikerer Google deres Google Doodle til Bartolomeo Cristoforis i anledning af hans 360-års fødselsdag.

Referencer

Litteratur 
 David Crombie: Piano. Evolution, Design and Performance, London 1995, 
 Frank Hubbard: Three Centuries of Harpsichord Making. Cambridge, MA 1967, Harvard University Press; .

Musikinstrumentmagere
Personer fra Padova
Tved Mark

Tved Mark (dansk) eller Twedter Mark (tysk) er navnet på en gade og et område i det nordlige Mørvig i Flensborg. Området var en del af Tvedskov Kommune, inden den blev indlemmet i Flensborg i 1910. En del af området er udpeget som naturfredet område. Den fredede område udgør et areal på cirka 17 ha, bestående af en lille bøgskov og natureenge. Mod Flensborg Fjord ligger en større naturstrand. Området grænser i øst mod Farnæsodde. Syd for Tved Mark ligger Mørvig marineskole.

Tved Mark må ikke forveksles med naturområdet Tved Ager i det sydøstlige Flensborg.

Eksterne henvisninger

Lokaliteter i Flensborg
Nellie Bly

Nellie Bly (født 5. maj 1864, død 7. januar 1922), født Elizabeth Jane Cochran i Cochran's Mills i Pennsylvania, var en pionér indenfor undersøgende journalistik.

Opvækst 
Cochran fik sin første uddannelse hjemme, men gik senere på skole i Indiana.  I 1881 flyttet familien til Pittsburgh, hvor hun debuterede i  journalistik. I 1885 udgav Pittsburgh Dispatch en artikel, What girls are good for, der ville man indskrænke kvinders verden til hus arbejde og familie. Til denne artikel forfattet den 18-årige Elizabeth et engageret svarbrev, noget som resulterede i at chefredaktøren tilbød hende arbejde på avisen og foreslog pseudonymet Nellie Bly efter en populær sang af Stephen Foster.

Kilder

Eksterne henvisninger 
 

Journalister fra USA
Kvindernes æresgalleri i USA
Victoria Ocampo

Ramona Victoria Epifania Ocampo CBE, (født 7. april 1890 i Buenos Aires i Argentina, død 27. januar 1979 i Buenos Aires), var en argentinsk forfatter.

Victoria Ocampo voksede op i en velhavende familie i Buenos Aires og er uddannet i hjemmet af en fransk hjemlærer.

7. april 2014 dedikerer Google deres Google Doodle til Victoria Ocampo i anledning af hendes 124-års fødselsdag.

Kilder 

Personer fra Buenos Aires
Forfattere fra Argentina
Personer tildelt Order of the British Empire
Dorothea Erxleben

Dorothea Christiane Erxleben, (født Leporin 13. november 1715 i Quedlinburg, død 13 juni 1762), var en tysk læge. Hun var mor til Johann Christian Erxleben.

Erxleben blev tidligt undervist i medicin fra sin far. Inspireret af Laura Bassis eksempel udgav hun i 1742 en traktat, hvor hun forsvarede retten til at studere på universitetet, uanset køn. Hun modtog en personlig dispensation til at studere ved universitet i Halle an der Saale af Fredrik den store og blev 1754 den første kvinde i Tyskland, der blev udnævnt til Medicinæ Doctor. 

Erxleben har et krater på Venus opkaldt efter sig og 13. november 2015 dedikerer Google deres Google Doodle til Dorothea Erxleben i anledning af hendes 300-års fødselsdag.

Kilder 

Læger fra Tyskland
Laura Bassi

Laura Maria Caterina Bassi (født 31. oktober 1711 i Bologna, død 20. februar 1778 samme sted) var en italiensk forsker, og den første kvinde til officielt at undervise på et universitet i Europa.

Liv og virke

Baggrund 
Laura var født ind i en velstående familie, hendes far var advokat. Hun fik privat undervisning og uddannelse i syv år af Gaetano Tacconi, som var en universitetslærer for biologi, naturhistorie og medicin. Hun fik opmærksomhed fra kardinalen Prospero Lambertini som opmuntret hende til at arbejde med videnskab.

Karriere 
Hun blev udnævnt til professor i anatomi i 1731 ved universitetet i Bologna i en alder af 21 år, blev valgt ind i Accademia delle Scienze dell'Istituto di Bologna i 1732, og blev året efter dette valgt som leder i filosofi. I hendes tidligere år blev hendes undervisning begrænset til sporadiske forelæsninger. I 1738 giftede hun sig med Giuseppe Veratti, en akademisk mand som hun fik 12 børn med.

Skrifter 
 G. Cenerelli (udgiver): Lettere inedite alla celebre Laura Bassi scritte da illustri italiani e stranieri, Bologna 1885.
 Giovanni Fantuzzi: Elogio della dottoressa Laura Maria Caterina Bassi Verati, Bologna 1778, wieder abgedruckt in Fantuzzi Notizie degli scrittori bolognesi, Band 1, Bologna 1781
 Elio Melli (udgiver): Epistolario di Laura Bassi Verati. Edizione critica, introduzione e note. Studi e inediti per il primo centenario dell’Istituto Magistrale Laura Bassi. Bologna: STE, 1960
 Alcune lettere di Laura Bassi Veratti al Dottor Flaminio Scarleselli, Bologna, Tipi della volpe al sassi, 1836

Litteratur 
 Beate Ceranski: Und sie fürchtet sich vor niemandem. Die Physikerin Laura Bassi (1711–1778). Campus-Verlag, Frankfurt (Main) 1996, 
 Beate Ceranski: Laura Bassi, Dictionary of Scientific Biography, Online
 Giambattista Comelli: Laura Bassi e il suo primo trionfo, Studi e memorie per la storia dell'Università di Bologna, Band 3, Bologna 1912, S. 197-256.
 Ulla Fölsing: Geniale Beziehungen. Berühmte Paare in den Wissenschaften, Beck 1999 (darin das Kapitel Laura Bassi und Giuseppe Verati)
 Paul Findlen: Science as a career in Enlightment Italy: The Strategies of Laura Bassi, Isis, Band 84, 1993, S. 441-469
 Gabriella Berti Logan: The Desire to Contribute: An Eighteenth-Century Italian Woman of Science, American Historical Review, Band 99, 1994, S. 785–812
 Marta Franceschini, Marta Cavazza: Laura Bassi. Minerva bolognese, Bononia University Press, 2011
 Alberto Elena: In lode della filosofessa di Bologna’: An Introduction to Laura Bassi, Isis, Band 82, 1991, S. 510-518
 Jean-Pierre Jenny: Eine Gelehrte aus der gelehrten Stadt. Über die Philosophin und Physikerin Laura Bassi (1711-1778), Neue Zürcher Zeitung, 29. Oktober 2011

Personer fra Bologna
Fysikere fra Italien
Italienere i 1700-tallet
Sarojini Naidu

Sarojini Naidu (født 13. februar 1879 i Hyderabad, død 2. marts 1949) var en indisk forfatter, politiker og kvindesagsforkæmper. 

Naidu voksede  op i staten Hyderabad, hvor faren var med i etableringen af Nizam College. Hun skrev lyrik og blev kendt for digtene som hun udgav i årene 1905 til 1917. Hun huskes særlig for The golden threshold (1905), The bird of time (1914) og The broken wing (1917). 

Naidu var indisk nationalist og deltog i Gandhis ikkesamarbejdsbevægelse, satyagrahakampagne og ikkevoldsbevægelsen. Hun blev valgt til leder i Kongresspartiet i 1925. Hun var partiets første kvindelige leder. Fra 1930 til 1931 deltog hun ved rundebordskonferencen om Indien i London. Da Indien blev selvstændig i 1947, blev Naidu guvernør i Uttar Pradesh.

13. februar 2014 dedikerer Google deres Google Doodle til Sarojini Naidu i anledning af hendes 135-års fødselsdag.

Kilder

Eksterne henvisninger 

Forfattere fra Indien
Politikere fra Indien
Loeb Danish Art Collection

Loeb Jr. Danish Art Collection er en samling af danske malerier skabt af den amerikanske ambassadør John L. Loeb Jr. , der begyndte at samle dansk kunst da han blev udnævnt til ambassadør i Danmark i 1981. Samlingen består primært af værker fra det 18., 19. og tidligt i det 20. århundrede; den indeholder værker fra Den danske guldalder, herunder malerier af Christoffer Wilhelm Eckersberg, Martinus Rørbye, Constantin Hansen, Christen Købke og Wilhelm Marstrand. Desuden værker fra det moderne gennembrud, med værker af skagensmalerne herunder Anna Ancher og Peder Severin Krøyer, samt en del blomstermalerier af J.L. Jensen og  værker af Vilhelm Hammershøi.

The Ambassador John L. Loeb Jr. Danish Art Collection 

I 2005 bestilte ambassadør John L. Loeb Jr. et katalog over hans samling. Bestående af farvebilleder af de 128 (134) malerier ledsaget af kritiske kommentarer og forskning i samlingen af de danske kunsthistorikere Elisabeth Fabritius, Suzanne Ludvigsen og Mette Thelle, og den amerikansk kunsthistoriker Benedicte Hallowell. Kataloget indeholder også detaljerede biografier af de 63 kunstnere, der er repræsenteret. Den er tilgængelig i sin helhed online på "ambassadør John L. Loeb Jr. dansk Art Collection" hjemmeside Loeb støttede også udgivelsen af Nyt lys over 1800-tallets dansk maleri, af Patricia G. Berman den engelske udgave udgivet på: Vendome Press, New York, 2007 og den danske udgave på Aschehoug også 2007.

Eksempler fra samlingen

Noter 

Kunstsamlinger